Unde fugim de frig. S-au scumpit biletele de avion spre destinaţii exotice.
S-au scumpit prețurile la biletele de avion spre destinații exotice. În luna decembrie, au călătorit la Dubai peste 2.000 de români pe săptămână. Românii preferă aceste destinații pentru că restricțiile sunt mai lejere.
Știi deja că românii preferă destinațiile exotice. Doar în luna decembrie, anul trecut, au călătorit spre Dubai peste 2.000 de români, în fiecare săptămână. Iar căutările de bilete de avion pentru destinațiile astea au crescut chiar și cu 400%, arată Vola.ro. Doar că biletele se scumpesc pe zi ce trece.În Dubai de exemplu, puteai călători cu 287 de euro, dar acum prețurile depășesc 430 de euro. O altă destinație preferată de români rămâne Zanzibar. Poți călători luna aceasta dar te costă peste 1.400 de euro. În Maldive plătești de la 1.000 de euro. Iar în Tenerife e ceva mai ieftin. Îți trebuie un buget de vreo 400 de euro.Sunt două tipuri de români. Cei care iubesc iarna și fug pe Valea Prahovei la ski, sau cei care fug de frig în țările calde. Plus că în aceste destinații restricțiile nu sunt așa dure, pentru că sunt puține cazuri de coronavirus. Aceste destinații sunt încă la mare căutare.